ΜΑΘΗΜΑ: ΑΡΧΕΣ ΟΙΚΟΝΟΜΙΚΗΣ ΘΕΩΡΙΑΣ

Στην ομάδα Α οι μαθητές εξετάστηκαν από τη μία σε ερωτήσεις με τη μορφή του Σωστού ή Λάθους στη θεωρία του βιβλίου, χωρίς κάποια δυσκολία και από την άλλη με τη μορφή πολλαπλής επιλογής τα οποία απαιτούσαν γνώσεις και εξάσκηση.

Η ομάδα Β ήταν θεωρία μέσα από το σχολικό βιβλίο και συγκεκριμένα του 9ου κεφαλαίου που αφορούσε τα είδη ανεργίας και τις συνέπειες αυτής.

Στη συνέχεια στην ομάδα Γ εξετάστηκαν σε άσκηση του 1ου κεφαλαίου, όπου απαιτούσε προσοχή στις πράξεις και γενικότερες γνώσεις, εφόσον συνδυάστηκε με θεωρία του 9ου κεφαλαίου.

Τέλος, στην ομάδα Δ εξετάστηκαν σε άσκηση του 5ου κεφαλαίου το οποίο συνδυάζει γνώσεις του 2ου και του 4ου κεφαλαίου. Συνεπώς, ήταν μια άσκηση απαιτητική που χρειαζόταν από τη μια καλή γνώση θεωρίας του 2ου και από την άλλη καλή εξάσκηση στις ασκήσεις του 5ου κεφαλαίου.

Συνοψίζοντας, τα φετινά θέματα ήταν κλιμακούμενης δυσκολίας και σαφώς πιο απαιτητικά σε σχέση με τα περσινά.

Πλακιά Άννα